cyanic-selkie/wikianc huggingface dataset:
Bosnia e Hersegovina
Politica
Bosnia e Hersegovina es un democratia libraliste. Lo ave niveles diferente de strutur political, seguente la acorda de Dayton. La plu importante es la divide de la pais en du partes: la Republica Srpska e la Federa de Bosnia e Hersegovina. La Federa de Bosnia e Hersegovina covre la 51% de la pais e la Republica Srpska la 49%. La teritorios ia es instituida par la acorda de pas de dayton en 1995 par causa de la cambias en la strutur etnical de Bosnia Bosnia e Hersegovina. La distrito de Brčko ia es creada en 2000 con partes de la du teritorios. Ofisial parteni a ambos ma lo es governada par no la un e no la otra e lo funsiona con un sistem desentrida de governa local. La distrito ia es lodada per manteni un popla multietnical e un nivel de ricia supra la promedia nasional.
Demografia
Seguente la conta de abitores de 1991, Bosnia e Hersegovina ia ave 4 377 000 abitores en cuando en 1996, seguente la conta de abitores de la UNHCR, lo ia ave 3 920 000. Entre 1991 e 2013, la desacordas political ia fa nonposible organiza un conta de abitores. La conta de abitores, planida per 2011 e, a pos, per 2012, ia es fada en otobre 2013.. Esta conta de abitores ia trova 3 791 622 abitores, 585 411 min ca en 1991.
Relijio
Seguente la conta de abitores de 2013, la islam es la relijio xef en la pais, con un 51% de la abitores e la majoria es suni. 46% de la popla es cristian; de esta, la Eglesa Ortodox Serbsce es la grupo plu grande, con un 31% de la popla (de ci la plu parte identifia se como serbsces), e la Eglesa Catolica 15% (la plu parte identifia se como corvatsces). La grupos plu peti es agnosticisme (0,3%) e ateisme (0,8%) con otra 1,15% ci no declara sua relijio e 1,1 ci ia no responde. Un studia de 2012 ia trova ce la 54% de la muslimes es nonramal, en cuando la 38% es suni.
Cindy Sheehan
Cindy Lee Miller Sheehan ("sindi li miler xihan") ia nase a 10 julio 1957. El es un ativiste american contra la geras en Irac e Afganistan. Sua fio, Casey, ia es matada en sua servi como soldato en la gera de Irac a 4 april 2004. Sheehan ia atrae interesa en agosto 2005 per sua protesta dur a un campa estra la ranxo de presidente George W. Bush en Texas. Sheehan ia gania multe suporta e ance multe critica. En maio 2007, el ia fini sua ativia, e ia dise "Me vade a me casa per es un madre a mea enfantes survivente, e retrae alga cosas cual me ia perde."
A 23 julio 2007, pos cuando Bush ia redui la condena de Scooter Libby (condenada per atesta falsa ante un juria grande), Sheehan ia anunsia ce el intende defia Nancy Pelosi (xef de la Salon Basa de la SUA) en la vota seguente, car Pelosi no ia introdui articles de acusa contra presidente Bush.
Deserto Namib
La Namib es un deserto en Africa sude-este a la costa de la Mar Atlantica. La nom Namib es de orijina nama e sinifia "loca enorme". Seguente la defini la plu larga, la deserto estende tra plu ca 2000 cilometres longo la costas atlantica de Angola, Namibia e Sudafrica. La parte la plu norde, cual estende tra 450 cilometres, es conoseda como la deserto Moçâmedes de la frontera entre Angola e Nomibia, e la parte la plu sude prosimi a la deserto Kalahari.
A este de la costa atlantica, la Namib asende gradal, ateninte un altia de 200 cilometres a la pede de la Presipe Grande. La presipita anial varia de 2 milimetres en la rejiones la plu seca asta 200 milimetres a la presipe, tal ce la Namib es la sola deserto vera en Africa sude. Pos dura un state seca o semiseca tra sirca 55–80 milion anios, la Namib es cisa la deserto la plu vea de mundo, e lo conteni alga de la rejiones la plu seca de mundo.
Pieter Bruegel la vea
Pieter Bruegel la vea (Nederlandes: [ˈpitər ˈbrøːɣəɫ], prosima: "piter brogel"); sirca 1525/1530 - 9 setembre 1569) ia es la artiste la plu importante de la depinta de la renase nederlandes e flames, un depintor e impresor de Brabant, conoseda per sua depintas de vista e la vive de campaniores. El ia es un abrivia en la produi depintas grande con ambos sujetos como la focas.
El ia es un influe forminte sur la eda de oro de depinta nederlandes, e plu tarda de sua sujetos inovante, como un de la jenera prima de artistes ci ia maturi cuando la sujetos relijiosa ia sesa como la sujetos natural de depinta. El no ia crea depintas personal, un otra forma xef de arte nederlandes. Pos sua instrui e viajas a Italia, el ia reveni en 1555 per reloca en Antwerp, do el labora xef como un desinior de primas per un publicor major de la periodo. Sola a la fini de la desenio el ia cambia per produi xef depintas, e tota sua depintas famosa veni de la periodo seguente de pico plu de un desenio ante sua mori, cuando el ia es probable en sua eda de la 40s temprana, e a la culmina de sua potias.
Sua arte ia revive sujetos medieval como la divertis de vive comun en manoscritos luminada e la senas en calendarios de laboras cultival locada en fondos de vistas campania, e el pone los en situas multe plu grande ca a ante, e en la media cara de pinta de olio El fa la mesma con la mundo fantasin e anarciosa developada en la impresas e imajes en libros de la Renase.
Stomaco
La stomaco es un parte de la curso gastrointestinal. La rol de la stomaco no es la asorbe de nurintes, un taxe per la intestines. Sua rol es la rompe de moleculas grande de gras afin los pote es asorbeda plu fasil par la intestines. La nomes latina per la stomaco ia es ventriculus e gaster; multe parolas medical relatada a la stomaco usa "gastro-". La parola "stomaco" orijina como στόμαχος en elinica clasica.
La stomaco de umanas es un ambiente multe asidosa – con pH de 1,5–2 par causa de la secrete de asida idroclorica (HCl) – con enzimas dijestal peptidase como pepsin. En fato, la stomaco pote secrete 2 a 3 litres de jus gastral per dia. La HCl comensa la cataboli de protenas, per desenrola la molecula afin otra enzimas pote rompe la protenas asta aminoasidas. Esta prosede cambia un bal de comeda a un materia mol nomida cimo.
Anatomia de la stomaco umana
La stomaco es situada entre la esofago e la parte prima de la intestin magra (la duodeno). Lo es a la lado sinistra de la caveta adomenal, e sua fondo resta su la diaframa. Su la stomaco es la pancreas, e la omento grande pende de la curva grande de la stomaco.
Charles Lutwidge Dodgson
thumb|right|Dodgson en 1857
Charles Lutwidge Dodgson ("txarlz látwidj dódson", 1832–1898), plu bon conoseda su la nom falsa Lewis Carroll ("lúis cárol"), ia es un autor, matematiciste, lojiciste, anglicaniste e fotografiste engles. Sua obras la plu famosa es La aventuras de Alisia en la pais de mervelias e sua seguente Tra la miror, como ance la poesias La xasa de la snarc e Bocragonia. Tota de estas es esemplos de la jenero de leteratur asurda.
On nota Dodgson per sua capasias en juas de parolas, en lojica, e en fantasia. En multe partes de la mundo, on ave organizas dedicada a la gusta e promove de sua obras e a la investiga de sua vive.
Vive
Dodgson ia nase a 27 janero 1832 en un casa peti en Daresbury en Cheshire, en England norde-ueste. El ia es la fio la plu vea de un familia de des-un enfantes. La nom de sua madre ia es Frances Lutwidge. Cuando Dodgson ia ave 11 anios, sua padre, ance nomida Charles, ia deveni la prete de Croft, en England norde-este.
En sua jovenia, on ia instrui Dodgson a sua casa. La libros cual el ia leje atesta un inteleto temprana matur: per esemplo, a sete anios, el ia leje La progresa de la peregrinor. Como sua frates e sores, el ia sufri un balbuta cual ia influe sempre sua vive sosial. A la eda de dudes, on ia envia el a un scola peti privata en Richmond, do el ia es felis. Ma en 1846, el ia move a la Scola de Rugby, cual el ia odia. An tal, el ia esele ala en sua labora academial.
El ia lasa Rugby a la fini de 1849 e, pos un interval nonesplicada, el ia progresa a la Universia de Oxford en janero 1851, do el ia es un membro de Christ Church, la scola vea de sua padre. Pos sola du dias, el ia debe revade a casa, car sua madre ia mori de un "inflama de la serebro".
Sua carera academial temprana ia osila entre prometes alta e destraes nonresistable. El no ia labora sempre forte, ma el ia es spesial talentosa. En 1852 el ia reseta un diploma de la grado prima – ma alga plu tarda, el ia fali oteni un posto de scolor par causa de sua noncapasia de aplica se a studia. An tal, sua talento ia gania per el la posto de Lesonor Matematical de Christ Church, cual el ia reteni tra la dudes-ses anios seguente. La paia ia es bon, ma la labora ia noia el. Multe de sua aprendores ia es plu vea e rica ca el, e cuasi nun de los ia es interesada en matematica.
El ia abita a Christ Church asta sua mori par pneumonia a 14 janero 1898 en la casa de sua sores en Guildford, en la sude de England. El es enterada en Guildford.
Leteratur
De un eda joven, Dodgson ia scrive poesias e naras corta, cual el ia publici privata per sua familia e a pos ance en alga jornales publica. La plu de esta obras ia es umorosa, an satira a veses, ma sua prinsipes de scrive ia es sever e esijente. En 1856, el ia publici prima un obra – un poesia romantica, nomida "Solitaria" – su la nom "Lewis Carroll". "Lewis" es la spele englesida de "Ludovicus", la forma latina de "Lutwidge", e "Carroll" es un nom familial simil a "Carolus", la forma latina de "Charles".
Ance en 1856, un decano nova, Henry Liddell, ia ariva a Christ Church con sua familia joven. Dodgson ia deveni un ami prosima de Lorina, la sposa de Liddell, e sua enfantes, spesial la tre sores Lorina, Edith e Alice. El ia prende la fias en multe viajas en barcetas de remo sur la rios sirca Oxford. En un tal viaja, a 4 julio 1862, Dodgson ia inventa la funda de la nara cual ia deveni ultima sua susede comersial prima e la plu grande. Alice Liddell ia demanda ce el scrive la raconta, e, final, Dodgson ia presenta a el un manoscrito scriveda e ilustrada par mano, titulida La aventuras de Alisia su la tera, en novembre 1864.
Ma ja ante esta, la familia de un ami George MacDonald ia leje la manoscrito noncompleta, e la zelo de la enfantes ia coraji Dodgson a publici el. Final, la libro ia es publicida como La aventuras de Alisia en la pais de mervelias en 1865, con desinias par Sir John Tenniel, un artiste profesal. Par la susede enorme de la libro, Dodgson ia comensa gania mone sustantial. An tal, el ia continua en sua posto noiante a Christ Church. On raconta – ma Dodgson ia nega esta pos desenios – ce Rea Victoria ia gusta la libro tan multe ce el ia sujesta ce Dodgson dedica sua libro seguente a el, e el ia obedi... en un obra matematical oscur.
A la fini de 1871, Dodgson ia publici un libro seguente, Tra la miror e lo cual Alisia ia trova a ultra. El ave un umor alga plu sombre, cual refleta cisa un cambia en la vive de Dodgson. La mori de sua padre en 1868 ia depresa el tra alga anios. En 1876, Dodgson ia produi sua obra grande final, La xasa de la snarc, un poesia asurda e fantasin cual esplora la aventuras de un ecipo bizara ci vade xerca la animal nomida en la titulo.
Misterio
En sua enfantia, on ia prepara Dodgson per deveni ultima un prete. Ma a fini, el no ia desira esta posto. El ia deveni un decano a 22 desembre 1861, ma pos un plu anio, cuando la momento ia ariva per deveni un prete, Dodgson ia apela a Henry Liddell per es permeteda de no prosede. La nonprosede ta rompe la regulas de la scola, e Liddell ia avisa Dodgson ce el debe consulta la dirijores de la scola, espetante ce la dirijores va esclui Dodgson de la universia como resulta. Ma, per razonas nonconoseda, Liddell ia cambia subita sua opina, e ia permete ce Dodgson resta a la scola, en defia de la regulas.
On no sabe perce Dodgson ia rejeta la pretia. Alga persones ia sujesta ce el ia teme predica, par causa de sua balbuta. Cisa el ia comensa duta la instruis de la Eglesa Anglican: el ia es interesada par formas alternativa de cristianisme e par relijios alternativa. Plu, sua jornales personal indica ce, a la comensa de la desenio de 1860, el ia es disturbada par un senti nonesplicable de peca e culpablia.
A la min cuatro volumes intera de sua jornales personal, e sirca sete pajes de testo, manca. On no sabe como la volumes ia es perdeda, e on no sabe ci ia estrae la pajes mancante. La plu scolores suposa ce membros de la familia ia sutrae la informas per conserva bon la reputa de la familia. On sujesta, per esemplo, ce Dodgson ia proposa a la Alisia joven ce los sposi. Ma en 1996, un rexercor ia descovre un paper vea ce descrive corta la contenida de du de la pajes mancante, e esta refere a rumores ce Dodgson cortea la instruor de la enfantes, o cortea Lorina, la sore plu vea de Alisia.
En 1856, Dodgson ia comensa ocupa se con la arte nova de fotografia, en cual el ia esele rapida. El ia crea sirca 3000 imajes, ma min ca 1000 survive oji. On calcula ce un dui de la fotografis survivente imaji fias joven, ma Dodgson ia fa ance multe fotos de fios, omes, femes, canes, popas, vistas, scultas e arbores. Par sua amias con fias joven, e sua manca parente de interesa a lias romantica con femes adulte, multe scolores ia divina ce Dodgson ia es pedofilica a alga grado.
An tal, un grupo de rexercores ia reesamina resente la indicas, e ia conclui ce multe de la "fatos" sur Dodgson es vera mitos. Los dise ce la jornales personal mostra ce el ia ave un interesa forte a femes adulte, e ia fa an relatas de ama scandalosa con los. Sua familia ia supresa referes a esta relatas, e la ilude pedofilica de Dodgson ia emerji como un resulta nonintendeda. Plu, la rexercores dise, en la eda victorian, fotografis de enfantes nuda ia es modosa e sosial asetable.
Port Louis
Port Louis es la capital de Mauris.
Elfo
Un elfo es un tipo de esente supranatural formida como un umana en mitolojia e folclor germanica (incluinte norsce). En cultures germanica de la eda medieval, elfos pare jeneral como esentes con potias majial e belia supranatural, ambivalente a persones comun e capas de o aida o interfere con los. Ma la detalias de esta credes ia varia multe tra tempo e spasio, e ia flori en cultures precristian e cristian.
La parola "elfo" es trovada en tota linguas germanica e pare sinifia orijinal "esente blanca". Reconstrui la conseta temprana de un elfo depende xef sur testos, scriveda par cristianes, en engles vea e media, deutx media, e norsce vea. Estas asosia elfos con la dio de mitos norsce, con causante maladias, con majia, e con belia e sedui.
Pos la periodo medieval, la parola "elfo" ia tende deveni min comun en la linguas germanica, reponeda par parolas nativa alternativa como zwerc ("nana") en deutx e huldra ("esente ascondeda") en la linguas scandinavian, e parolas prestada como faerie ("fe", de franses vea en la plu de linguas germanica). Ancora,crede en elfos ia permane en la periodo moderna temprana, spesial en Scotland e Scandinavia, do elfos ia es videda como persones majial potiosa, tipal nonvidable, cual abita longo comunias umana normal. Los continua es asosiada con causa maladias e con menasas sesal. Per esemplo, alga baladas moderna temprana en la Isolas Brites e Scandinavia, orijinal de la periodo medieval, descrivente elfos como atenta sedui o saisi umanas.
Con urbani e industri en la sentenios 19 e 20, credes en elfos ia descrese rapida (an si alga persones en Island declara ce la crede en elfos continua. Ma, de la periodo moderna temprana a pos, elfos ia comensa es popular en la leteratur e arte de la elites educada. Esta elfos leteratural ia es imajinada como esentes peti, con "Un sonia de un note de mediaestate" par William Shakespeare como un developa clavin de esta idea. En la sentenio 18, scrivores romantica deutx ia es influeda par esta idea e ia reemportada la parola engles "elf" en la lingua deutx.
De esta cultur elite romanticiste ia veni la elfos de cultur popular cual emerje en la sentenio 19 e 20. La elfos asosiada con natal en cultur popular es un resente tradision, popularida prima en la SUA. Elfos ia reentra la leteratur de fantasia en la sentenio 20 en obras publicada par autores como J. R. R. Tolkien. Estas repopulari la idea de elfos como simil a umanas, con sua asosia con majia e belia. Los resta un parte de libros e juas fantasial oji.
La parola "elfo" en lfn es de elfo en la plu de linguas romanica (e elfe en franses), ma los ia es orijinal derivada de engles elf, de  ælf en engles vea, ance videda como alfr en norsce vea, alp en deutx alta vea, tota deriva de la parola de protoindoeuropean *albh- ("blanca"), ance videda en latina albus.
Museo Nasional de Tadjicistan
La Museo Nasional de Tadjicistan es un museo en Duxanbe, Tadjicistan. Lo ia es instituida la 12 agosto 1934.
Elementos (libro)
La Elementos (elinica antica: Στοιχεῖα, stoiceia) es un tese matematical formida par 13 libros atribuida a la matematiciste elinica antica Euclide, ci ia scrive lo en Alexandria, en la Egipte de Ptolemeo, en 300 aec. Lo es un colie de definis, axiomes, proposas (teoremes e construidas) e probas matematical de proposas. La libro parla sur jeometria euclidal plata e solida, teoria de numeros fundal e linias noncomesurable. Lo es la tese plu vea tratante matematica de forma deduinte. Lo es xef en la developa de lojica e siensa moderna, e sua cualia no ia es esededa asta la sentenio 19.
An si lo es un labora de jeometria, la libro inclui resultas cual oji ta es clasida en la teoria de numeros. Euclide deside descrive la resultas en teoria de numeros a en la jeometria car no ia pote developa un aprosimi construinte a la aritmetica.
La contenidas de la libros es:
Deserto Namib
Temperatures longo la costa es stable, jeneral con varia anial entre 9 e 20 °C, ma temperatures plu interna es variable: la temperatur en un dia de estate pote esede 45 °C, e notes pote es jelada. Neblas orijinante de la colide de la fria de la Corente Benguela e aira calda de la Selula Hadley crea un zona de nebla cual covre frecuente partes de la deserto. Rejiones costal pote esperia plu ca 180 dias de nebla densa en un anio. An si esta es un peril major per barcones (on ave plu ca mil ruinas longo la Costa de Sceletos), lo es un fonte esensal de umidia per viventes desertal.
La Namib es cuasi intera nonabitada par umanas estra alga viletas peti e grupos pastoral nativa. Par causa de sua anticia, la Namib conteni cisa plu spesies endemica ca cualce otra deserto de mundo. La plu de la viventes desertal es artropodos e otra animales peti cual survive con poca acua, an si animales plu grande abita la rejiones norde. Prosima a la costa, la acua fria de mar es rica con pexes e suporta poplas de otarios brun e avias costal, cual deveni la preda de la leones de la Costa de Sceletos.
Stomaco
Anatomia de la stomaco umana
Du valvas de musculos lisa es situada a la entra e la sorti de la stomaco: la sfinter cardial (o sfinter esofagal) a la entra; e la sfinter piloral a la sorti.
La asida gastral es tan asidosa ce lo pote dana la surfas interior de la stomaco, creante un ulsera gastral. Plu resente, siensistes ia descovre ce ulseras de la stomaco es causada par un infeta de la bateria Helicobacter pilori. La Premio Nobel per medica de 2005 ia es donada a Barry J. Marshall e Robin Warren per esta descovre importante.
En umanas, la stomaco ave un volum de sirca 50 ml cuando lo es vacua. Pos un come, lo pote estende per conteni entre un e cuatro litres de comeda.
Nimfa de acua
En mitolojia elinica, la nimfas de acua (elinica: Νηρηΐδες Nereides, sg. Νηρηΐς Nereis) ia es la 50 fias de Nereo e Doris. Los ia acompania comun Poseidon, la dio de la mar, e ua pote es amin e aidosa a marinores.
Mitolojia
Los ia es spesial relatada con la Mar Ejeo do los ia vive con sua padre Nereo en un palasio de oro en la profonda. La plu notables es Tetis, sposa de Peleo e madre de Acile; Amfitrite, sposa de Poseidon; e Galatea, la amor de Polifemo.
Los ia simboli tota cual es bela e amable en relata con la mar. Sua voses melodiosa ia canta en cuando los ia dansa sirca sua padre. Los es representada como xicas multe bela, coronida con ramos de coral roja, vestida en robas de seda blanca, decorada con oro, e con pedes nuda. Los ia es la atendores de Poseidon e ia porta sua tridente.
Moisme
Moisme (xines: 墨家, Mòjiā; "scola de Mo") ia es un filosofia xines antica de lojica, pensa razonante, e siensa developada par la eruditas academial ci ia studia su la filosofiste xines antica Mozi (sirca 470 aec - 391 aec), e sua libro "la Mozi". Lo ia evolui a la mesma eda como confuzisme, dauisme, e legalisme, e ia es un de la cuatro scolas de filosofia major de sirca 770 - 221 aec (en la periodo de primavera e autono e la periodo de statos gerante). En acel eda, Moisme ia es videda como un competor major de confuzisme. Moisme es cuasi estinguida par la legalistes de la dinastia Qin. An si sua influe ia dura, moisme ia desapare cuasi como un scola autonom.
Moisme es la plu bon conoseda per sua consetas de "cura nonpreferente" (xines: 兼愛, jiān ài; "ama/cura incluinte"). Esta ia es comun traduida como "ama universal", cual es malgidante car Mozi ia crede ce la problem esensal de eticas umana ia es un esede de prefere en compatia, no un manca de compatia mesma. Sua gol ia es la reevalua de condui, no de emosias o disposas.
La moistes ia formi un organiza political multe struturida cual ia atenta reali la idea los ia predica, la scrives de Mozi. Como confuzistes, los ia xerca emplea no sola per profita, ma ance per reali sua ideales de etica. Esta strutur political ia es composada de un rede de unias local en tota la renas major de Xina, composada de elementos de la clases e erudita e laborante. Cada unia ia es conduida par un juzi ("sisel"). En la unia, un stilo de vive frugal e asteninte ia es enforsada. Cada juzi ia encarga sua propre susedor. Moistes ia developa la siensas de governa e la construi de forti, e los ia scrive teses sur governa, de cultiva produosa a la leges de erita. Los ia es frecuente empleada par la multe renas gerante como conselores per la stato. En esta modo, los ia es simil a otra filosofistes e cavalores vagante de la periodo.
Mozi es conoseda per sua insiste ce tota persones es egal meritante de reseta beneficas material e proteje de feri fisical. En moisme, moralia es definida no par tradision e rituo, ma par un gida moral coerente, simil a lo sujestada en utilitarisme. Tradision varia en cultures variante, e umanas nesesa un gida estra tradision per indica cual tradisiones es moral asetable. La gida moral debe, donce, coraji condui sosial cual masimi la usosa jeneral de tota persones en la sosia.
La conseta de Ai (愛) ia es developada par Mozi en la sentenio 4 como un reata a la idea de ama bonvolente de confuzisme. Mozi ia atenta repone cual es ia vide como la afisa esedente a familias e clanes de la cultur xines con la conseta de "ama universal" (jiān'ài, 兼愛). En esta crede, el no ia acorda con la confuzistes, ci ia crede ce lo ia es natural e coreta ce persones cura de persones diferente en grados diferente. Mozi ia crede ce on debe cura egal per cada person, pd on debe ofre ama sin espeta resiproci, no sola a amis, familia, e otra relatas confuziste. Plu tarda, en budisme xines, Ai ia es adotada per refere a ama, cura, e compatia, cual ia es videda como un desira fundal. En budisme, Ai debe es sin ego, cual es un parte clavin per la ateni de lumina spirital.
No como utilitarisme edoniste, cual vide plaser como un bon en moralia, bon en la pensa de moisme es ordina, ricia, e crese de la cuantia de popla. En la eda de Mozi, gera e famiones ia es comun, e la crese de popla ia es videda como un nesesa moral per un sosia armoniosa. Si la abitores es rica, los reprodui plu; plu abitores, alora plu produi e ricia, se la abitores ave multe, los ta es plu bon a lunlotra, etc. Contrastada con la ideas de Jeremy Bentham, esta ideas no es utilitariste car los no es edoniste. La resultas de moralia es dirijeda a la stato, e no a la plaser de la individuas.
Mozi dise ce, cuando un sosia funsiona como un organisme organizada, la dejetada e nonefetosa trovada en la state natur (sin organiza) es reduida. El ia crede ce desacordas es derivada de un asentia de uniformia moral trovada en cultures en la state natural, pd sin un defini de cual es bon e coreta (是 shì) e cual es mal e erante (非 fēi). Seguente Mozi, nos debe eleje xefes ci va ensirca se con seguores virtuosa, ci va alora crea un ierarcia cual armoni la shi e la fei. En esta modo, la governa deveni un util con autoria. Si la xefes en la ierarcia sosial conforma con la renor, ci es perfeta sedente a la sielo, conforma de parla e condui es espetada de tota persones. On ave no libria de parla en esta model. Ma, la elemento posible represante es oposada par la comunica obligada entre la popla e sua xefes. La popla es esijeda per reporta tota cosas bon o mal a sua renores. Moisme es oposada a cualce forma de agresa, spesial gera entre la statos. Ma lo es permeteda ce un stato usa forsa en defende nesesada.
Mozi ia crede ce la norma de encarga sua familia con encargas importante en la governa, sin regarda sua capasias, contra encarga los ci ave la capasias la plu bon per aseta esta encargas, ia restrinje movablia sosial. Mozi ensenia ce si un person es capas de susede a un taxe, el debe reteni sua posto, sin regarda de sua relatas. Si un ofisior no es capas, an si el es un relata prosima de la renor, el debe es basida, an si lo resulta en povria.
Un renor debe es prosima a persones capas, valua sua talentos e demanda frecuente sua consela. Sin descovre e comprende la talentos en la nasion, la nasion va es destruida. Istoria mostra mostra multe casos en cual un person es matada, no per sua debiles, ma per sua fortias. Un arco bon es plu difisil per trae, ma lo lansa alta; un bon cavalo es plu difisil per monta, ma lo pote porta multe pesas e viaja distante; persones con talento es difisil per maneja, ma los pote trae respeta a sua renores.
Lege e ordina ia es aspetas importante de la filosofia de Mozi. El ia compara la carpentor, ci usa utiles normida per completa sua labora, con un renor ci no ave cualce normas par cual el pote rena. La carpentor es sempre plu susedosa cuando el depende de sua utiles normida, en loca de sua emosias. Ironiosa, car sua desides afeta la destina de un nasion intera, lo es an plu importante ce un renor manteni un colie de normas, ma el no ave los. Esta normas no orijina de umanas, car nun es perfeta; la sola normas cual un renor usa debe orijina de sielo, si sola sielo es perfeta. La lege de sielo es ai, pd ama nonpreferente.
En un governa perfeta, en cual la renor ama tota persones bonvolente, e ofisiales es elejeda seguente un meritocratia, la popla debe ave unia en crede e parla. Sua intende orijinal en sua idea ia es per uni persones e evita la divide entre setas variosa. Ma, en un situa froda e tirania, esta instruis pote es usada per opresa. Si un renor no es virtuosa, sete desastres ta resulta per la nasion:
Cimrica (lingua)
Cimrica es scriveda en un varia de la alfabeta latina, usante 28 leteras, de cual oto es leteras duple cual es listada como leteras singular:
Moisme
Un nasion ci fasa esta sete desastres va es fasil destruida par sua enemis.
Dermatite
Dermatite es un grupo de maladias cual resulta en la inflama de la pel. Esta maladias es marcada par pruri, pel roja, e un eruta. En casos de dura corta, on pote ave bulas peti; en casos de dura longa, la pel pote spesi. La area de la pel afetada pote varia de peti a la corpo intera.
Moisme
La mesura de la ricia de un stato, en moisme, es un caso de furnis sufisinte e un cuantia de abitores grande. Frugalia es crededa como la clave a este resulta. Cuando persones es sasiada par la sufisinte, los va es libre de labora esedente, de gera durante, e povria de un nonegalia de revenu. Esta va capasi la proportio de nases per crese. Mozi ia coraji ance ce persones sposi cuando ancora joven.
Cimrica (lingua)
Nota ce tota la leteras a, e, i, o, u, w, y es vocales en cimrica. La pronunsia de u e y varia entra la dialetos norde e sude.
Otra leteras es usada en multe parolas comun cual ia es emprestada de engles: j, k, q, v, x, z. Estra j, estas es ance comun cambiada a c, c, f, s, s, en esta ordina.
Moisme
Renores de acel periodo ia dona punis e recompensas par normas ritual, en locas spirital importante, per gania la atende de esta spiritos e serti ce justi es fada. La respeta de esta spiritos ia es videda como tan importante ce la asendentes preistorial de la xines ia dona sua instruis sur bambu, tabletas, e petras per garantia ce sua desendentes futur continua obedi la comandas de sielo. En la instruis de Mozi, la sacrifia de boves e oveas ia es notada en tempos spesifada en la saisones de primavera e autono. Spiritos ia es descriveda como la spiritos de natur preesistente, o la spiritos de umanas ci ia mori.
Dermatite
La causa esata de dermatite es comun nonclar. Casos pote inclui un combina de irita, alerjia, e reenvia debil par la venos. La tipo de dermatite es jeneral determinada par la istoria de la person e la loca de la erutas. Per esemplo, dermatite de irita aveni comun sur la manos de persones ci moiada los frecuente. Dermatite de alerjia aveni con esposa a un alerjen, cual causa un reata ipersensosa en la pel.
Moisme
La moistes ia presente polemicas contra rituos ornosa de funeras e otra rituos perosa, e ia clama per frugalia en vive e governa, ma no vide sacrifias spirital como perosa. Usante arcivos istorial, moistes ia razona ce la spiritos de persones matada sin razona ia apare en la pasada per ave sua venja. Spiritos ia es ance notada como apare per coreta otra atas de justa. Moistes ia crede en sielo como un forsa divin (天 tian), la burocratia sielal e spiritos cual sabe de la atas nonmoral de persones e puni los, corajinte virtua moral, e ia es cauta de la filosofistes plu ateiste de la eda, como Han Fei.
Cimrica (lingua)
La fonolojia de cimrica ave alga sonas cual no aveni en otra linguas european. Per esemplo, la fricante ladal sin vose [ɬ], la nasales sin vose [m̥], [n̥], e [ŋ̊], e la r sin vose [r̥]. La asentua es normal a la silaba cuasi ultima en parolas de plu ca un silaba, e la silaba final (e nonasentuada) ave un tono plu alta.
Dermatite
Trata de dermatite atopica es tipal con idratantes e cremas steroide. La cremas debe jeneral es de un fortia media a alta e es usada per min ca du semanas a un ves, car efetos ladal pote aveni. Antimicrobiales pote es nesesada si on ave sinias de infeta. Dermatite de contata es tipal tratada par evita la alerjen o iritante. Antiistaminales pote aida con dormi e per decrese rasca en la note.
Moisme
Mozi ia desacorda con la disposa a predeterminisme de la popla, e ia acusa la disposa de trae povria e sufri. Per declara contra esta disposa, Mozi ia usa tre sinias par cual on pote judi esta ideas:
Cimrica (lingua)
La morfolojia de cimrica es simil a la otra linguas celta moderna. Lo usa mutas de alga consonantes comensante e preposadas fusada con sua pronomes ojetal, e la ordina de parolas es VSO (verbo-sujeto-ojeto) como en eres.
Dermatite
Dermatite es estimada como afetante 245 milion persones global en 2015. Dermatite atopica es la tipo la plu comun e jeneral comensa en enfantia. En la SUA, lo afeta sirca 10 a 30% de persones. Dermatite de contata es du veses plu comun en femas ca mases. Dermatite de contata alerjial afeta sirca 7% de persones a alga punto en tempo. Dermatite de contata irital es comun, spesial entre persones ci ave careras cual esposa los a la iritante; la persentos no es clar.
Moisme
Per soma, predeterminisme es un crede nonfidable, promoveda par los ci refusa aseta ce sua propre pecosia ia causa la difisilias de sua vives. Ricia o povria es direta corelatada con o virtua o pecosia, no con destina. Mozi ia nomi predeterminisme un eresia cual debe es destruida.
Cimrica (lingua)
Nomes ave du sesos gramatical, mas e fema, ma no es infletada per caso. Cimrica ave finis variosa per indica la plural, e du finis per indica la singular de alga nomes.
Milton Friedman
Milton Friedman (1912–2006) ia es un economiste e ganior de la premio Nobel esuan.
Cimrica (lingua)
En cimrica como parlada, la tempo, aspeta e modo de verbos es xef indicada par paroletas. Ma en la cimrica de leteratur, la verbo es normal infletada.
Deus vult
Deus vult ("Dio lo vole", ance en latina demotica Deus lo vult, con varias como Deus le volt, Dieux el volt; Deus id vult, Deus hoc vult, etc.) es un slogan cristian asosiada con la Crusadas, plu spesifada con la Crusada de la Prinses de 1096-1099. La frase apare en la tradui de la Vulgata de la Biblia cristian.
Cimrica (lingua)
En cimrica parlada, la tempo presente es construida con bod ("es"), con la verbo major en la forma de un nom-verbal (simil a un infinitiva), pos la paroleta yn:
Deus vult
Crusada Un
La cria de batalia de la Crusada Un es reportada en la Gesta Francorum, scriveda par un autor anonim asosiada con Bohemond 1 de Antiocia, poca a pos sua campania susedosa, en 1100 o 1101. Seguente esta descrive, cuando la Crusada de la Prinses ia reuni en Amalfi en la estate tarda de 1096, la grande numero de crusadores ala reunida, armada e con la simbol de la crus en spala destra o en sua dorso, ia cria "Deus le volt, Deus le volt, Deus le volt" en un sola vos. La Historia belli sacri, scriveda plu tarda, ia sita la cria de batalia.
Cimrica (lingua)
Asi, mae es la forma de bod presente per la person tre. Otra tempos, modos e aspetas de verbos es construida en un modo simil.
Milton Friedman
Entre sua libros es Capitalisme e libria (1962), Un istoria de mone de la SUA, 1867–1960 (1963), Dolares e defisit (1968). Con sua sposa Rose Friedman, el ia scrive Libre de eleje (1980).
Cimrica (lingua)
Cimrica no ave pronomes per construi proposas suordinada. En loca, lo usa paroletas preverbal e forma spesial de la verbos.
Numeros segue un sistem de dudesuples, simil a franses: 40 es "du dudesuples", 60 es "tre dudesuples", etc. Ma plu resente, alga prefere un sistem de desuples.
Esemplo
Ein Tad yn y nefoedd, sancteiddier dy enw; deled dy deyrnas; gwneler dy ewyllys, ar y ddaear fel yn y nef. Dyro inni heddiw ein bara beunyddiol, a maddau inni ein troseddau, fel yr ym ni wedi maddau i'r rhai a droseddodd yn ein herbyn; a phaid â'n dwyn i brawf, ond gwared ni rhag yr Un drwg. Oherwydd eiddot ti yw'r deyrnas a'r gallu a'r gogoniant am byth. Amen.
Narendra Modi
thumb|321x321px|Modi (2019)
Narendrabhai Damodardas Modi (10 septembre 1950 en Delhi, India) es la prime ministre corente de la Barat.
Detroit
Detroit (pronunsiada /dɪˈtɹɔɪt/ en engles) es la site con la plu abitores en la stato Michigan de la SUA, la site la plu grande longo la borda entre la SUA e Canada, e es la seja de Wayne County. La nom es derivada de la franses: Détroit. En 2015, la cuantia de abitores de la munisipa de Detroit ia es sirca 677 116, donce lo ia es la 21 de la sites la plu poplada en la SUA. A sua grandia masima, la site ia ave 2 milion abitores. La urbe, conoseda como Metro Detroit, ave 4.3 milion abitores, donce lo es la du de la plu grande en la media ueste de la SUA, pos Chicago.
Detroit es un porto major a la Rio Detroit, un de la cuatro stretas major cual lia la sistem de Lagos Grande a la Via Maral Saint Lawrence. La Detroit Metropolitan Airport es un de la sentros de airocompania la plu importante en la SUA. La site de Detroit ancori la rejion economial la tre de la plu grande en la media ueste de la SUA, pos Chicago e Minneapolis, e es la 14 de la plu grande en la SUA. Detroit e la site visina canadian Windsor es liada par la Ambassador Bridge, la crusa internasional la plu ocupada en America Norde. Detroit es xef conoseda como la sentro de la industria esuan de auto; la "tre grande" de fabricores de auto General Motors, Ford e Chrysler ave sua xeferias en Metro Detroit.
Detroit ia es fundida a julio 24, 1701 par la esploror e aventuror franses Antoine de la Mothe Cadillac e un grupo de colonistes. En la sentenio 19, lo deveni un sentro importante de industria a la sentro de la rejion de Lagos Grande. Con la crese de la industria de auto en la temprana de la sentenio 20, la site e la suburbes de lo ia crese rapida, e en la desenio de 1940 la site ia deveni la cuatro de la plu grande en la pais. Par contrasta, par causa de restruturi, la perde de empleas en la industria de auto, e suburbani, Detroit ia perde un cuantia notable de abitores entre la sentenio 20 e oji. De cuando la popla de Detroit ia ateni un apico de 1.85 milion a la conta de abitores en 1950, lo ia declina par plu ca 60 persento. En 2013, Detroit ia deveni la site esuan la plu grande cual fili per bancarotia; lo ia sorti susedosa bancarotia en desembre 2014 cuando la governa de la site ia regania controla de la finansias de Detroit.
La cultur diversa de Detroit ave influe local e internasional, spesial en musica; la site ia es la loca de nase de la jeneros de Motown e tecno, e ia ave un rol importante en la developa de musica jaz, hiphop, roc e punc. La crese rapida pasada de Detroit ia lasa un colie global unica de monumentos arcitetal e locas istorial de la dui prima de la sentenio 20. De la desenio de 2000, laboras de conserva ia salva multe arciteta e ia capasi alga revives vasta, incluinte la restora de alga avenerias de diverti e teatros istorial, renovis de rascasielos, stadiones nova de sporte e un projeto de revive longo la rio. Plu resente, la cuantia de abitores de Downtown Detroit, Midtown Detroit e multe otra visinerias ia grandi. En 2015, Detroit ia es nomida la "Site de Desinia" par UNESCO; lo es la site esuan cual reseta prima esta identifia.
Lo ave un deta de $13 bilion (£9 bilion) e la governa nesesa usa medios sever.
Slogan: Speramos melior; resurget cineris. (latina per "Nos espera deveni plu bon; lo va asende de la senes").
Dirijor: Kevyn Orr (de 2. april 2013).
Linguas nijer-congo
La linguas nijer-congo composa un de la familias de linguas la plu grande de la mundo e la plu grande de la continente de Africa en area jeografial, cuantia de parolas, e cuantia de linguas distinguida. La cuantia de linguas es sirca 1540 (seguente Ethnologue), e la cuantia de parlores nativa es sirca 700 milion persones (2015). Contenida en la familia es la familia de linguas bantu, cual inclui sirca 350 milion parlores, o dui de la tota de parlores de linguas nijer-congo. La linguas con la plu parlores es ioruba, igbo, fula, e xona. La lingua la plu parlada (nativa o no) es suahili. Otra linguas bon conoseda es mandinca, ioruba, e zulu.
Un cualia comun a la plu de linguas nijer-congo es la usa de un sistem de clasi de nomes.
Lacota (lingua)
Lacota es un varia de la lingua dacota e un membro de la familia de linguas su. Lo es parlada par sirca 6000 persones, de ci la plu abita en la SUA norde-sentral.
Ordina de parolas
La ordina de parolas en lacota es SOV (sujeto-ojeto-verbo), an si on pote cambia la ordina per espresa asentua, etc. Lo usa posposadas, pe mas'óphiye él, "a la boteca" (leteral, "boteca-la")
La ordina segue jeneral esta model (los en brasetas es elejable, no nesesada):
On pote ave asta tre nomes: la sujeto, la ojeto direta e la ojeto nondireta. A la otra lado, on pote ave frases con sola un parola: la verbo.
Esclamas
Esclamas vade a la comensa de la frase. Un cuantia peti de esclamas es usada par sola la un o la otra seso. Per esemplo, la esclama per espresa noncrede es ečéš per femas ma hóȟ per omes; la esclama per atrae atende es máŋ per femas ma wáŋ. La plu de esclamas es usada par ambos sesos.
Conjuntas
Lo es comun ce un frase comensa con un conjunta. Ambos čhaŋkhé and yuŋkȟáŋ pote es traduida como "e", e k’éyaš sembla "ma". Cada de los junta proposas. Plu, la conjunta na junta nomes o formulas.
Averbos e posposadas
Lacota usa posposadas, cual es simil a preposadas ma segue sua nom. Averbos o formulas posposadal pote descrive moda, loca o razona. On ave ance averbos de demanda, cual es usada per crea demandas.
Nomes e pronomes
Nomes es elejable en lacota, ma cuando los apare, la ordina de parolas es nomral sujeto-ojeto-verbo. Pronomes no es comun, ma pote es usada per contrasta o per asentua.
Lacota ave cuatro articles: waŋ es la article de nondefini, simil a "un" en elefen, e kiŋ es la article defini, simil a "la". Plu, waŋží es un article de nondefini cual es usada con ojetos ipotesal, e k’uŋ es un article de defini cual es usada con nomes a cual on ia refere ja.
Mostrantes
On ave ance nove mostrantes, cual pote funsiona como pronomes o determinantes:
La mostrante hé es la plu neutral. Pos cuando un nom ia es locada, par punta o descrive, en spasio o en la mente de la escutor, hé pote es usada. Ante esta, on usa normal lé or ká per mostra esata lo cual es intendeda, an si hé pote es usada en cuando on punta.
Verbos
Verbos es la sola clase de parolas cual es obligada en un frase lacota. Verbos pote es ativa (nominte un ata) o stativa (descrivente un cualia — cual en elefen nesesa "es" e un ajetivo). Verbos es infletada per persones un, du e tre, e per singular, dual e plural.
On ave du modeles per la infleta de la verbo: Un grupo de morfemes indica la person e cuantia de la sujeto de verbos ativa. Un otra grupo de morfemes acorda con la ojeto de verbos ativa e transitiva o la sujeto de verbos stativa.
La person un pote es singular, dual o plural; la person du e tre pote es singular o plural.
Sujeto de verbos ativa
Sujeto de verbos statica
Ojeto de verbos transitiva
Esemplo: waŋwíčhayaŋke "el ia regarda los"
Cliticos
Alga cliticos indica la aspeta, moda o cuantia de la verbo cual los segue. On ave ance alga cliticos de demanda cual marca la espresa como un demanda e mostra detalias peti de sinifia. Per esemplo, en cuando he es la clitico normal per demandas, huŋwó es usada per demandas retorical o en parlas formal, e wa indica un grado de dubi e funsiona como un "demanda de cortesia".
Un poca de cliticos (sirca oto) difere con la seso de la parlor. Yeló (omes) e ye (femes) marca asertas jentil. Kštó (femes) marca asertas forte. Yo (omes) e ye (femes) marca comandas neutral. Yetȟó (omes) and nitȟó (femes) marca comandas familiar, e ye (ambos omes e femas) e na marca comandas cortes. He es usada par ambos sesos per marca demandas direta, ma omes usa ance hųwó en situas plu formal. So (omes) e se (femes) marca demandas cual no suposa ce la otra person sabe la responde.
Parlores nativa e linguistes acorda ce alga cliticos es relatada con un seso o la otra, ma esta regula es no sempre segueda. A veses, omes usa cliticos de femes, e femes usa los de omes.
Yamoussoukro
Yamoussoukro es la capital de Costa de Ivor.
Declara de autonomia de la Statos Unida de America
La Declara de autonomia de la Statos Unida de America es un declara adotada par la Congresa Continental a 4 julio 1776, cual ia anunsia ce la Des-tre Colonias american en gera con Britan es aora statos autonom e, donce no parteni a la Impero Brites.
Lo ia es scriveda par Thomas Jefferson e lo es un esplica de la razonas sur cual la Congresa ia vota a 2 julio sur la autonomia de Britan.
La nase de la Statos Unida de America es selebrada a cada 4 julio, la dia a cual la Declara ia es aprobada par la Congresa.
Testo
La Declara de Autonomia
En Congresa, 4 Julio, 1776
La declara unida de la des-tre statos unida de America: cuando en la curso de avenis umana, deveni nesesada ceun popla deslia la lias politica cual ia junta los con un otra, e ce los prende, entre la potias de la tera, la state separada e egal cual los merita par la leges de natur e de la Dio de natur, un respeta virtuosa a la opinas de umania nesesa ce los ta declara la causas cual move los a la separa. Nos crede ce esta veras es autoevidente: ce tota persones es creada egal; ce sua creor ia dona a los alga diretos nonalienable; ce entre esta diretos es vive, libria, e la xerca de felisia; ce, per securi esta diretos, governas es instituida entre omes, governas cual deriva sua potias justa de la acorda de la governada; ce cuando cualce forma de governa deveni destruinte de esta finis, es la direto de la popla ce los altera o aboli lo, e institui un governa nova, construinte sua fundas sur tal prinsipes e organiza sua potias en tal forma, afin pare a los ce los va resulta la plu probable en sua securia e felisia. Cautia, vera, va prescrive ce governas cual ia dura longa no ta debe es cambiada per causas lejera e tempora, car tota esperia ia mostra ce umania es plu disposada a sufri, cuando malias es sufrable, ca coreta se mesma par aboli la formas a cual los ia abitua.
Ma cuando un segue longa de maltratas e saisis, cual xasa sempre la mesma ojeto, mostra un intende per redui los su tirania asoluta, es la sua direto, es la sua obliga, ce los dejeta tal governa, e ce los furni defendes nova per la sua securia. - tal ia es la sufri pasiente de esta colonias; e tal es aora la nesesada cual forsa ce los altera sua sistem pasada de governa. La istoria de la re presente de Britan Grande es un istoria de feris e usurpas repeteda, tota de cual con la gol direta per la fundi de un tirania asoluta supra esta statos. Per demostra esta, lasa fatos es presentada a un mundo franca.
El ia refusa sua acorda con leges la plu virtuosa e nesesada per la benefica publica.
El ia proibi ce sua governores aproba leges con importa direta e urjente, sin ce los pospone sua opera asta cuando sua aproba ta es otenida; e cuando los es tal posponeda, el ia descura tota atende a los.
El ia refusa aproba otra leges per la conveni de distritos grande de popla, sin ce acel popla ta sede la direto de representa en la legeria, un direto nonestimable a los, e menasante sola a tiranos.
El ia comanda la asembla de corpos de legeria a loca nonormal, noncomfortosa, e distante de la arciveria de la sua arcivos publica, sola per fatiga los a segue con sua medias.
El ia disolve repetente la casas de representores, per oposa, con firmia mas, sua invades a la diretos de la popla.
El ia refusa per un tempo longa, pos tal disolve, causa ce otras ta es elejeda; donce la potias de legeria, no capas de elimina, ia reveni a la popla desponable per sua pratica; en la tempo media, la stato resta esposada a tota la periles de invade de estra, e convulsa de en.
El ia atenta preveni la popla de esta statos; per esta gol, el ia impedi la leges per la naturali de stranjeres; el ia refusa aproba otra leges per coraji migras asi, e ia grandi la restrinjes per prendes nova de paises.
El ia impedi la dirije de justia, par refusa sua acorda a leges per la institui de potias de judi.
El ia fa ce judores es dependente sola de sua vole, per la periodo de sua ofisias e la cuantia e paia de sua salarios.
El ia reteni entre nos, en periodos de pas, armadas preparada sin la acorda de nosa legerias.